open-index/open-wikipedia-markdown huggingface dataset:
טרה ואלי וארזינה

**טרה ואלי וארזינה** (באיטלקית: **Tre Valli Varesine**) הוא מרוץ אופניים חד-יומי במחוז לומברדיה, שבאיטליה. המרוץ הוא בדרג 1.Pro בסבב ה-UCI Pro Series. 

## שם המרוץ
פירוש השם הוא "שלושה עמקים וארזניים". כלומר, שנמצאים בנפת וארזה. שלושת העמקים הם: עמק ואלקוויה , עמק ואלגאנה  ועמק ואלקרוויו .

## היסטוריה
המרוץ נוסד בשנת 1919, אז ניצח בו פיירו בסטטי המקומי. המנצח הלא איטלקי הראשון במרוץ הגיע 38 שנים אחר כך, כשג'רמיין דרייקה הבלגי ניצח בשנת 1957.

מאז 2005, המרוץ הוא בסבב ה-1.HC. ומאז 2020, המרוץ הוא בסבב ה-1.Pro, שבעצם החליף את סבב ה-HC והוא הסבב המשני של מרוצים בעולם, אחרי UCI World Tour.

המרוץ מתאים בעיקר למטפסים ולפנצ'רים, והוא מתקיים כמה ימים לפני המונומנט ג'ירו די לומברדיה, כמו הגראן פימונטה, הג'ירו דל'אמיליה, מילאנו–טורינו ומרוצים נוספים. והמרוצים האלו בעצם מייצרים שבוע מרוצים ששיאו הוא כאמור, הג'ירו די לומברדיה.

בשנת 2021 נערך לראשונה מרוץ נשים בדרגה 1.2 במסלול של 92.4 קילומטר. ניצחה במרוץ הרוכבת הקובנית, ארלניס סיירה, מקבוצת A.R. Monex.

## מסלול המרוץ
המרוץ מוזנק בדרך כלל מאחת הערים בנפת וארזה, או בנפות הסמוכות אליה. בדרום הנפה: בוסטו ארסיציו , סארונו  ובורגומאנרו . משם, צפונה לכיוון אגם וארזה . לפעמים המסלול מקיף את האגם ממערב עד לעיר וארזה ולעיתים המסלול הוא ישירות לווארזה (מרחק של כ-35 ק"מ). בווארזה המסלול מורכב ממספר מסוים של הקפות בתוואי גבעי, כאשר כל הקפה היא של 12.8 קילומטר. אורכו של כל מסלול המרוץ הוא 205-195 קילומטר. לעיתים המרוץ מוזנק גם מכיוונים אחרים, כגון, לוינו  הנמצאת מצפון לווארזה, על שפת לאגו מאג'ורה, או פונטה טרזה  שבשווייץ, או מלנאטה  הנמצאת ממזרח לווארזה.

## מנצחים בשנים האחרונות

## קישורים חיצוניים
*  

## הערות שוליים

קטגוריה:איטליה: מרוצי אופניים
יחסי סלובקיה–שווייץ

ממוזער|שגרירות שווייץ בבראטיסלבה
**יחסי סלובקיה–שווייץ** הם היחסים הדיפלומטיים הרשמיים שבין **[[סלובקיה|הרפובליקה הסלובקית]]** לבין **[[שווייץ|הקונפדרציה השווייצרית]]**.

## היסטוריה
13,000 פליטים הגיעו לשווייץ מצ'כוסלובקיה לאחר האביב של פראג בשנת 1968 בו תקפו הסובייטים מברית המועצות את צ'כוסלובקיה שניסתה להחיל רפורמות שנטו לצד הקפיטליסטי.

צ'כיה וסלובקיה התפצלו בשנת 1992 בצורה שקטה ובלי פגיעה ממשית באזרחים. שווייץ הכירה בשתי המדינות החדשות בתחילת שנת 1993 וכוננה יחסים דיפלומטיים רשמיים עם שתיהן.

במהלך שלב ההתפתחות של סלובקיה מחדש כאומה עצמאית בשנות התשעים של המאה העשרים, הייתה סלובקיה מדינה מועדפת לשיתוף פעולה עם שווייץ במזרח אירופה, היא קיבלה סיוע בשווי של עשרות מיליוני פרנק שווייצרי בדמות תמיכה טכנולוגית, תמיכה כספית למערכת הבריאות, הסביבה והבנקים של סלובקיה.

שווייץ פתחה את שגרירותה בבראטיסלבה בשנת 1999 והיא מחזיקה גם קונסוליה בעיר פרשוב. סלובקיה מחזיקה שגרירות בפאתי ברן וקונסוליה בלוזאן.

## נציגויות דיפלומטיות
* שווייץ מיוצגת בסלובקיה בדרג השגרירות באמצעות שגרירות רשמית שהיא מחזיקה בבראטיסלבה, בירת המדינה. שווייץ מיוצגת בסלובקיה גם בדרג הקונסולרי באמצעות קונסוליה רשמית שהיא מחזיקה בעיר פרשוב.
* סלובקיה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. סלובקיה מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בעיר לוזאן.

## שווייצרים בסלובקיה
על פי הלשכה השווייצרית המרכזית לסטטיסטיקה, בסוף שנת 2018 התגוררו בסלובקיה שלוש מאות שישים ואחת אזרחים שווייצרים.

## קישורים חיצוניים

* Bilateral relations Switzerland–Slovakia, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
ויטני (שיר)

"**ויטני**" הוא סינגל שהוקלט על ידי הזמרת-יוצרת הישראלית שירי מימון. השיר יצא לאור ב-1 בינואר 2020, מתוך אלבומה החמישי של מימון, "נשימה", על ידי חברת התקליטים הליקון.

## רקע וכתיבה
השיר נכתב והולחן על ידי חנן בן ארי ומורן דוד, הולחן על ידי מורן דוד ורונן רצבי והופק על ידי רובי פאייר, השיר הוא בסגנון מוזיקת נשמה.

בשיר מספרת מימון על געגועיה לתקופה בה הייתה ילדה ששמעה בחדרה שירים של הזמרת ויטני יוסטון וחלמה להיות ולשיר כמוה, לה היא עושה מחווה בשיר.

הסינגל עצמו סוקר על ידי יוסי חרסונסקי אשר ציין את השיר בחיוב והעניק לו ציון של ארבעה כוכבי זהב מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר, בוים על ידי קובי פלשמן והועלה לערוץ היוטיוב של שירי מימון ב-1 בינואר 2020, בקליפ ניתן לראות את מימון בחדר שחקנים מטיילת לבושה בפאה ובחצאית כמו יוסטון ויושבת מול מראה תוך כדי שהיא שרה את מילות השיר.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי שירי מימון
קטגוריה:שירים בעברית
קטגוריה:שירים שהולחנו על ידי מורן דוד
קטגוריה:שירים שהופקו על ידי רובי פאייר
קטגוריה:שירים על מוזיקאים
קטגוריה:סינגלים בהוצאת הליקון
רבלה (מקדם לעין)

**הָרִבְלָה מִקֶּדֶם לָעָיִן** מוזכרת פעם אחת בתנ"ך והדעות חלוקות האם מדובר במקום נפרד מרבלה בארץ חמת, או באותו מקום.

## בתורה
"רבלה מקדם לעין" מופיעה פעם אחת בתנ"ך בתיאור גבולות ארץ ישראל בפרשת מסעי, שם כתוב:

## פירוש הפסוק
פירושים שונים נתנו לפסוק. היו שטענו שיש לתקן את הנוסח על פי תרגום השבעים ולקרוא הרבלה (ה פתוחה). אחרים טענו בהתאם לתרגום השבעים שיש לקרוא "הר בלה", ולחפש את המקום בהר או רכס הרים. תרגום יונתן ותרגום ירושלמי מתרגמים את רבלה כ"דפנה" של בניאס.

היו שטענו שיש לקרוא את "הרבלה" בפסוק כתואר של שפם, כלומר מדובר בשפם במחוז רבלה.

## היחס לרבלה בארץ חמת
הדיעות חלוקות האם "רבלה מקדם לעין" היא רבלה בארץ חמת. היו שזיהו את "רבלה מקדם לעין" עם רבלה בארץ חמת ובהתאם זיהו את "העין" באזור חמת. אחרים טענו שלא ייתכן שרבלה בארץ חמת, הנמצאת צפונית ללבוא חמת תהיה זהה עם "רבלה מקדם לעין" הנמצאת דרומית ללבוא חמת. בנוסף, הפנו לכך שהתנ"ך מדגיש שוב ושוב שרבלה היא בארץ חמת, ומכאן שסביר שהייתה עוד "רבלה" במקום אחר. המזהים את רבלה בפסוק כשם מחוז של שפם טוענים שרבלה היא רבלה בארץ חמת.

## זיהוי
על פי ההקשר בפסוק, רבלה מקדם לעין היא בצפון מזרח ארץ ישראל. היו שזיהו על פי התרגומים הארמיים את "רבלה מקדם לעין" עם הכפר דפנה ההלניסטי שבאצבע הגליל ליד קיבוץ דפנה. על פי הקריאה "הר בלה" היו שזיהו את רבלה בג'בל מניע, 15 קילומטר דרומית לדמשק. אוסביוס מזכיר בהקשר לשם הרבלה בתרגום השבעים את אירביד ויישוב נוסף בעמק יזרעאל ליד לג'ון. היו שזיהו את הרבלה עם "הרבל" או "הרמל" ליד מקורות האורנטוס. המזהים את "רבלה מקדם לעין" עם רבלה בארץ חמת מזהים אותם באותו מקום.

## הערות שוליים

קטגוריה:יישובי המקרא
הר ג'ונס (רכסי פורד)

**הר ג'ונס** (באנגלית: **Mount Jones**) הוא הפסגה הצפונית ביותר בהרי קלארק, ברכסי פורד, בארץ מרי בירד, שבאנטארקטיקה.

גובהו של ההר 1,260 מטרים מעל פני הים.

## היסטוריה
### גילוי ומיפוי ההר

ההר התגלה בשנת 1940 בטיסות תצפית שיצאו מבסיס וסט (West Base) של השירות האנטארקטי של ארצות הברית.

### מקור השם

ההר נקרא על שמו של קלרנס פ. ג'ונס (Clarence F. Jones), פרופסור לגאוגרפיה באוניברסיטת קלארק בווסטר במדינת מסצ'וסטס שבארצות הברית.

## לקריאה נוספת

• M. Cataldo et al., **[https://www.atmos-chem-phys-discuss.net/12/C6550/2012/acpd-12-C6550-2012.pdf Interactive comment on “Mineral dust variability in central West Antarctica associated with ozone depletion” ]**, Atmos. Chem. Phys. Discuss., 12, C6550–C6562, 2012 www.atmos-chem-phys-discuss.net/12/C6550/2012/

## קישורים חיצוניים

* הר ג'ונס באתר הסקר הגאולוגי של ארצות הברית
* הר ג'ונס באתר הגאזט האנטארקטי של ממשלת אוסטרליה
* הר ג'ונס באתר הגאזט האנטארקטי המשווה SCAR של ממשלת אוסטרליה

## הערות שוליים

ג'ונס
ג'ונס
ג'ון בוקנקאמפ

**ג'ון בוקנקאמפ** (באנגלית: **Jon Bokenkamp**; נולד ב-9 בספטמבר 1974) הוא יוצר, במאי, מפיק ותסריטאי קולנוע וטלוויזיה אמריקאי.

## ביוגרפיה
בוקנקאמפ נולד בנברסקה. הוא החל לצלם סרטים בילדותו עם חברים ובני משפחה. כשגדל, הוא היה מעורב בהפקות תיאטרון ומוזיקה כסטודנט בבית הספר התיכון בקארני. הוא למד באוניברסיטת נברסקה בקארני, ולאחר מכן למד בבית הספר לאומנויות קולנוע באוניברסיטת דרום קליפורניה.

## קריירה
בוקנקאמפ החל לכתוב תסריטים, אך הפריצה הגדולה שלו הייתה כשזכה בתחרות תסריטאים שנערכה בנברסקה. מיד לאחר ניצחונו בתחרות נשכר על ידי ויליאם פרידקין לכתוב עבורו סרט אימה.

בשנת 2000 יצר וביים את הסרט "פרסטון טילק", בו כיכבו לוק וילסון, נורמן רידוס ומילי אביטל.

בשנת 2004 יצר את המותחן הפסיכולוגי "לקחת חיים", בו כיכבו אנג'לינה ג'ולי ואית'ן הוק.

בשנת 2013 יצר את הסרט "הקריאה", בו כיכבו האלי ברי ואביגייל ברסלין.

משנת 2013 הוא היוצר והמפיק של סדרת הטלוויזיה המצליחה "הרשימה השחורה", בה מככבים ג'יימס ספיידר ומייגן בון.

בשנת 2017 הוא יצר והפיק את סדרת הספין אוף "הרשימה השחורה: גאולה", שבוטלה לאחר עונה אחת בלבד.

בשנת 2025 יצר והפיק את הסדרה "The Last Frontier" עבור רשת "אפל TV פלוס".

## חיים אישיים
בוקנקאמפ נשוי לקת'י ואב לבן ובת.

על עבודתו להצלת התיאטרון בעיר הולדתו זכה בשנת 2013 בפרס "Hub Freedom Award for arts and entertainment".

במאי 2019 זכה בתואר דוקטור לשם כבוד באמנות המוזיקה מאוניברסיטת נברסקה.

## קישורים חיצוניים

## הערות שוליים

קטגוריה:במאי קולנוע אמריקאים
קטגוריה:מפיקי טלוויזיה אמריקאים
קטגוריה:מפיקי קולנוע אמריקאים
קטגוריה:תסריטאי טלוויזיה אמריקאים
קטגוריה:תסריטאי קולנוע אמריקאים
קטגוריה:בוגרי אוניברסיטת נברסקה
קטגוריה:אמריקאים שנולדו ב-1974
צ'ארלס רנדולף

**צ'ארלס רנדולף** (באנגלית: **Charles Randolph**) (נולד ב-28 בפברואר 1963) הוא תסריטאי, מפיק וסופר אמריקאי, זוכה פרס אוסקר לתסריט המעובד הטוב ביותר לשנת 2015 על כתיבת התסריט לסרט "מכונת הכסף".

## ביוגרפיה
רנדולף נולד בנאשוויל שבטנסי. הוא למד בבית הספר "Yale Divinity School" , ובשנות ה-90 למד לימודי תרבות ופילוסופיה במספר אוניברסיטאות בווינה.

## קריירה
בשנת 1997 הרצה באוניברסיטת דרום קליפורניה. במהלך הרצאותיו פגש אדם שעבד אצל התסריטאים האחים פארלי והחליט להיכנס לתחום התסריטאות.

בשנת 2003 כתב את הסרט "החיים של דייוויד גייל", בו כיכבו קווין ספייסי, קייט וינסלט ולורה ליני.

בשנת 2005 כתב את הסרט "מזימות זרות", בו כיכבו שון פן וניקול קידמן.

בשנת 2009 הפיק את הסרט "Tenderness", בו כיכבו ראסל קרואו, ג'ון פוסטר ולורה דרן.

בשנת 2010 כתב והפיק את הסרט "על אהבה וסמים אחרים", בו כיכבו ג'ייק ג'ילנהול ואן האת'וויי. באותה שנה גם כתב והפיק פיילוט לסדרת טלוויזיה בשם "The Wonderful Maladys", שלא הופקה לבסוף. ב-2013 כתב והפיק פיילוט נוסף לסדרה בשם "The Missionary", שגם לא הופקה.

ב-2015 כתב יחד עם אדם מקיי את התסריט לסרט "מכונת הכסף". השניים זכו על כתיבת התסריט בפרס אוסקר לתסריט המעובד הטוב ביותר, פרס גילדת הכותבים של אמריקה לתסריט הטוב ביותר, פרס באפט"א לתסריט המעובד הטוב ביותר ופרס אמפייר לתסריט הטוב ביותר וגם היו מועמדים לזכייה בפרס גלובוס הזהב לתסריט הטוב ביותר.

בשנת 2019 כתב את הסרט זוכה פרס האוסקר "פצצה".

## חיים אישיים
ב-4 ביולי 2004 רנדולף נישא לשחקנית הישראלית מילי אביטל. השניים מתגוררים באפסטייט ניו יורק, ולהם בן ובת.

## קישורים חיצוניים

* 

## הערות שוליים

קטגוריה:אמריקאים ילידי טנסי
קטגוריה:נאשוויל: אישים
קטגוריה:זוכי אוסקר: התסריט המעובד הטוב
קטגוריה:מפיקים אמריקאים
קטגוריה:תסריטאים אמריקאים
קטגוריה:סופרים אמריקאים
קטגוריה:זוכי פרס פול סלבין
קטגוריה:אמריקאים שנולדו ב-1963
הר ג'ונס (הרי אלזוורת')

**הר ג'ונס** (באנגלית: **Mount Johns**)  הוא נונאטאק בודד, המזדקר מהקרח המקיף אותו, בהרי אלזוורת', בארץ מרי בירד שבאנטארקטיקה.

הנונאטאק ממוקם 93 קילומטרים ממערב לרכס הריטג' (אף הוא בהרי אלזוורת').

הנונאטאק מתנשא לגובה של 90 מטרים מעל משטח הקרח המקיף אותו.

## היסטוריה
### גילוי ומיפוי ההר

הר ג'ונס התגלה ב-27 בינואר 1958, על ידי משלחת החקר חוצה ארץ מרי בירד (Marie Byrd Land Traverse Party).

### מקור השם

ההר נקרא על שמו של רוברט ה. ג'ונס (Robert H. Johns), מטאורולוג ששהה במסגרת השנה הגאופיזית הבינלאומית (שנת 1957) בתחנת בירד, ונפטר בעת מילוי תפקידו.

## לקריאה נוספת

• M. Cataldo et al., **[https://www.atmos-chem-phys-discuss.net/12/C6550/2012/acpd-12-C6550-2012.pdf Interactive comment on “Mineral dust variability in central West Antarctica associated with ozone depletion” ]**, Atmos. Chem. Phys. Discuss., 12, C6550–C6562, 2012 www.atmos-chem-phys-discuss.net/12/C6550/2012/

• Schwanck, Fran & Simoes, Jefferson & Handley, Michael & Mayewski, Paul & Bernardo, Ronaldo & Aquino, Francisco. (2016), **[https://www.researchgate.net/publication/301708145_Drilling_processing_and_first_results_for_Mount_Johns_ice_core_in_West_Antarctica_Ice_Sheet Drilling, processing and first results for Mount Johns ice core in West Antarctica Ice Sheet]**,  D. Brazilian Journal of Geology. 46. 29-40. 10.1590/2317-4889201620150035

## קישורים חיצוניים

* הר ג'ונס באתר הסקר הגאולוגי של ארצות הברית
* הר ג'ונס באתר הגאזט האנטארקטי המשווה SCAR של ממשלת אוסטרליה

## הערות שוליים

ג'ונס
תחנת הרכבת ירוסלבסקי

**תחנת הרכבת ירוסלבסקי** (ברוסית: ** Ярославский вокзал**) היא אחד מעשרת מסופי הרכבת של מוסקבה. ממוקמת בכיכר קומסומולסקאיה (קרוב לתחנות קזנסקי ולנינגרדסקי), לירוסלבסקי יש את תנועת הנוסעים הגבוהה ביותר מבין כל תשעת מסופי הרכבת של הבירה. המסוף משרת יעדים מזרחיים, כולל אלה במזרח הרחוק הרוסי, והוא הטרמינל המערבי של קו הרכבת הארוך בעולם, הרכבת הטרנס-סיבירית. התחנה קרויה על שם העיר העתיקה ירוסלבל, השוכנת 284 ק"מ צפונית-מזרחית למוסקבה, והיא העיר הגדולה הראשונה על הקו.

## קישורים חיצוניים

* 

קטגוריה:מוסקבה: תחנות רכבת
יחסי פינלנד–שווייץ

**יחסי פינלנד–שווייץ** הם היחסים הדיפלומטיים הרשמיים שבין **[[פינלנד|רפובליקת פינלנד]]** לבין **[[שווייץ|הקונפדרציה השווייצרית]]**.

## היסטוריה
שווייץ הייתה אחת מהמדינות האירופאיות הראשונות להכיר בעצמאותה של פינלנד, ב-18 בפברואר 1918. שווייץ פתחה קונסוליה בטורקו בשנת 1914. הקונסוליה הראשונה הפינית בשווייץ נפתחה בשנת 1920 בציריך. פינלנד פתחה נציגות דיפלומטית בברן בשנת 1937, ושווייץ פתחה נציגות דיפלומטית בהלסינקי בשנת 1939. מאונו קויביסטו היה הנשיא הפיני הראשון שביקר בשווייץ באופן רשמי, בשנת 1986.

## נציגויות דיפלומטיות
* שווייץ מיוצגת בפינלנד בדרג השגרירות באמצעות שגרירות רשמית שהיא מחזיקה בהלסינקי, בירת המדינה. שווייץ מיוצגת בפינלנד גם בדרג הקונסולרי באמצעות קונסוליה רשמית שהיא מחזיקה בלאפנראנטה.
* פינלנד מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. פינלנד מיוצגת בשווייץ גם בדרג הקונסולרי באמצעות שלוש קונסוליות שהיא מחזיקה בלוזאן, לוגאנו, וציריך.

## שווייצרים בפינלנד
על פי הלשכה השווייצרית המרכזית לסטטיסטיקה, בסוף שנת 2016 התגוררו בפינלנד אלף שבע מאות שמונים ושמונה אזרחים שווייצרים.

## קישורים חיצוניים
* Bilateral relations Switzerland–Finland, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
אלן מקנה

**אלן מקנה** (באנגלית: **Alan McKenna**) הוא שחקן בריטי, שגילם את דמותו של טוני אנדרוז באופרת הסבון איסטאנדרס של ה-BBC.

## חייו
מקנה מוכר בעיקר מהופעתו בתפקיד פטרק מקגווייר בסדרה "רופאים" של ה-BBC, בה הופיע בתפקיד קטן בין השנים 2001 עד 2003, ואחרי כן שוב בספטמבר 2010.

בטלוויזיה שיחק מקנה בתוכניות כגון "The Brides in the Bath", "להעיר את המתים", "The Bill", "השופט ג'ון דיד", "ספוקס", "Lead Balloon", ו-"Life Begins". בסדרה "Little Miss Jocelyn" שיק מקנה בתפקיד משנה. ב-2014 הופיע בתפקיד מפקח בילוש פיל קרבטרי בדרמת הפשע "עמק האושר". הוא דיבב תפקידים אחדים במשחק הווידאו "Titanfall".

ב-2015 שיחק מקנה בתפקיד רודרי פרוברט בפרק "Murder by Magic" מתוך הסדרה "רציחות במידסומר". הוא כתב, הפיק וכיכב בסרט הפעולה "Pressure".

בקולנוע הופיע מקנה בסרטים "Blessed" עם הת'ר גראהם, דייוויד המינגס ואנדי סירקיס. בסרט "סגן המפקד" שיחק לצדו של ז'אן-קלוד ואן דאם, בסרט "זאב אמריקאי בפריז" עם ז'ולי דלפי, ובסרט "Dangerous Parking".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1966
יחסי רומניה–שווייץ

**יחסי רומניה–שווייץ** הם היחסים הדיפלומטיים הרשמיים שבין **[[רומניה]]** לבין **[[שווייץ|הקונפדרציה השווייצרית]]**.

## היסטוריה
יחסים רשמיים בין רומניה לבין שווייץ כוננו רק לאחר עצמאותה של רומניה, שהוכרה על ידי שווייץ ב-10 ביוני 1880. הסכם סחר בין שתי המדינות נחתם בשנת 1886, הסכם שמאשר לחברות שווייצריות להקים בסיסים ברומניה. כמה מהחברות השתמשו באפשרות זו עוד במהלך המאה התשע עשרה. הקונסוליה הרומנית בברן שנפתחה בשנת 1905 הפכה לצירות בשנת 1911. מועצת הברית של שווייץ פתחה צירות שווייצרית בבוקרשט בשנת 1916. חתימת הסכמים בין שתי המדינות במהלך שנות השלושים של המאה העשרים עזרה לשווייץ בפיתוחה הכלכלי.

התקופה הקומוניסטית שברומניה שינתה את פני היחסים הדיפלומטיים. משבר השפיע עליהם בשנת 1955, כאשר היה ניסיון בידי רומנים להשתלט על השגרירות הרומנית בברן. התקרית הייתה עילה לקמפיין עיתונאי נגד שווייץ והוראות קשוחות יותר של הממשלה הרומנית על רומנים המבקרים בשווייץ. בשנת 1962 שודרג המעמד של הצירות השווייצרית בבוקרשט לשגרירות.

בסוף המלחמה הקרה ואירועי המהפכה הרומנית בשנת 1989, נכנסה רוח חדשה ביחסי רומניה ושווייץ והם חזרו להיות יחסים כלכליים ואינטנסיביים עבור שתי המדינות.

## נציגויות דיפלומטיות
* רומניה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. רומניה מיוצגת בשווייץ גם בדרג הקונסולרי באמצעות שלוש קונסוליות רשמיות שהיא מחזיקה בערים לוגאנו, ז'נבה, וציריך.
* שווייץ מיוצגת ברומניה בדרג השגרירות באמצעות שגרירות רשמית שהיא מחזיקה בבוקרשט, בירת המדינה.

## שווייצרים ברומניה
על פי הלשכה השווייצרית המרכזית לסטטיסטיקה, בסוף שנת 2017 התגוררו ברומניה חמש מאות ואחד אזרחים שווייצרים. רוב האזרחים הללו החזיקו באזרחות כפולה - אזרחות רומנית ואזרחות שווייצרית.

## קישורים חיצוניים

* Bilateral relations Switzerland–Romania, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אלבניה–שווייץ

**יחסי אלבניה–שווייץ** הם היחסים הדיפלומטיים הרשמיים שבין **[[אלבניה|רפובליקת אלבניה]]** לבין **[[שווייץ|הקונפדרציה השווייצרית]]**.

## היסטוריה
שווייץ ואלבניה כוננו את יחסיהן הדיפלומטיים בשנת 1970. שווייץ פתחה שגרירות בטירנה, בירת אלבניה בשנת 1992. אלבניה מצידה מיוצגת בשווייץ באמצעות שגרירות בברן ושתי קונסוליות בלוגאנו ובציריך. מאז כינון היחסים הדיפלומטיים גדלה האינטראקציה בין שתי המדינות בהתמדה.

## שווייצרים באלבניה
על פי הלשכה השווייצרית המרכזית לסטטיסטיקה, בסוף שנת 2018 התגוררו באלבניה שישים ושישה אזרחים שווייצרים.

## נציגויות דיפלומטיות
* שווייץ מיוצגת באלבניה בדרג השגרירות באמצעות שגרירות רשמית שהיא מחזיקה בטירנה, בירת המדינה.
* אלבניה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. אלבניה מיוצגת בשווייץ גם בדרג הקונסולרי באמצעות שתי קונסוליות רשמיות שהיא מחזיקה בערים לוגאנו, וציריך.

## קישורים חיצוניים

* Bilateral relations Switzerland–Albania, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
הר ברנהאם (קליפורניה)

**הר ברנהאם** (באנגלית: **Mount Burnham**) הוא אחת הפסגות הגבוהות ביותר בהרי סן גבריאל, במדינת קליפורניה שבארצות הברית.

ההר ממוקם בשטח הבר של "הר הככבשים" (Sheep Mountain Wilderness)

ההר ממוקם 1.6 קילומטרים מערבית הר באדן-פאוולר; ו-1.9 קילומטרים צפונית- מזרחית מפסגת ת'רופ.

ההר ממוקם בשטח מחוז לוס אנג'לס; 26 קילומטרים צפונית לעיר גלנדורה, ו-106 קילומטרים מהעיר לוס אנג'לס.

ההר מכוסה ביערות האופיינים לאזור - יערות אורן גמיש (*Pinus flexilis*), אורן מפותל (*P contorta*), אורן הסוכר (*P lambertiana*), ואורן ג'פרי (*P jeffreyi*).

ביערות ההר מצויים כבשים גדולי-קרניים ולעיתים נדירות גם פומות ההרים.

גובהו של ההר 2,742 מטרים מעל פני הים.

## מקור השם

שמו הנוכחי של ההר ניתן לו על ידי הסקר הגאולוגי של ארצות הברית בשנת 1951; השם אושר בשנת 1954 על ידי מועצת השמות הלאומית של ארצות הברית (ה-USBGN).

ההר נקרא כיום על שמו של פרדריק ראסל ברנהאם, שהיה סייר צבאי, אשר לימד את רוברט באדן פאוול את עקרונות הסיירות, דבר שהפך השראה לפאוול עת שזה הקים את תנועת הצופים.

קודם למתן השם הנוכחי נקרא ההר בשם "הר בולדי הצפוני" ("North Baldy Mountain").

## מסלולי הליכה
שביל מוקסין הכסף הוא שביל הליכה, שאורכו 85 קילומטרים, המחבר את הר ברנהאם עם הר באדן-פאוולר, פסגת ת'רופ והר הוקינס.

## קישורים חיצוניים
* הר ברנהאם באתר הסקר הגאולוגי של ארצות הברית
* הר ברנהאם באתר summitpost
* הר ברנהאם באתר peakbagger
* הר ברנהאם באתר מועדון סיירה
* מפות אזור הר ברנהאם, ומידע למטפסי הרים
* תחזית מזג אוויר עדכנית ארוכת טווח עבור הר ברנהאם (לפי גבהים)

## הערות שוליים

קטגוריה:דרום קליפורניה: הרים
קטגוריה:הרי סן גבריאל
קטגוריה:היער הלאומי אנג'לס
קטגוריה:תנועת הצופים
יחסי אוסטרליה–איראן

**יחסי אוסטרליה–איראן** (באנגלית: **Australia–Iran relations**, בפרסית: **روابط استرالیا و ایران**) מתייחסים ליחסים הדו-צדדיים בין '''הקהילייה של אוסטרליה''' ובין '''הרפובליקה האסלאמית של איראן'''. אוסטרליה שמרה על נוכחות דיפלומטית רציפה באיראן מאז שהוקמה שגרירות אוסטרליה בטהראן בשנת 1968. איראן מחזיקה שגרירות בקנברה מאז 1971.

## סנקציות
מאוקטובר 2008 הטילה אוסטרליה סנקציות ביחס לתוכניות הגרעין והטילים הרגישים להפצת איראן ולמאמצים לסתור את סנקציות מועצת הביטחון של האו"ם. סנקציות אלה מתייחסות לזהב, מתכות יקרות ונשק.

ממשלת אוסטרליה קבעה סנקציות נוספות בינואר 2013 המגבילות את העסקים האוסטרלים עם מגזרי נפט, גז ופיננסים באיראן. שר החוץ של אוסטרליה, בוב קאר, אמר כי: ''

## יחסים דיפלומטיים
שליחים אוסטרלים השתתפו בפסגת המדינות הבלתי-מזדהות בטהראן, איראן באוגוסט 2012.

ב-18 באפריל 2015, שרת החוץ של אוסטרליה ג'ולי בישופ הפכה לשר האוסטרלי הראשון שביקר באיראן מאז אלכסנדר דאונר בשנת 2003, על פי הזמנתו של שר החוץ האיראני מוחמד ג'וואד זריף. במהלך פגישה פרטית, השרים דנו בבקשת אוסטרליה שאיראן תקבל את מבקשי המקלט האיראניים שנשללה כניסתם לאוסטרליה, סחר בין שתי המדינות והמאבק נגד המדינה האסלאמית. המנהיגים היו גם אופטימיים כי הסרת הסנקציות העולמיות על איראן תביא להעלאת ההזדמנויות העסקיות עבור אוסטרליה ופעילות כלכלית באיראן.

בספטמבר 2024, בעקבות פוסט באינסטגרם של שגרירות אוסטרליה בטהרן לציון יום מודעות להט"בי, איראן זימנו את השגריר האוסטרלי בטהרן לשיחת נזיפה.

ב-26 באוגוסט 2025 הודיע ראש ממשלת אוסטרליה, אנתוני אלבניזי, כי איראן עמדה מאחורי לפחות שתי התקפות אנטישימיות בשטחה. בתגובה, גירשה אוסטרליה את השגריר האיראני, פינתה את כלל הדיפלומטים שלה מאיראן וסגרה את שגרירותה בטהראן. בנוסף, הצהיר כי משמרות המהפכה יוגדר כארגון טרור באוסטרליה.

## ראו גם
* יחסי החוץ של אוסטרליה
* יחסי החוץ של איראן

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
שערוריית המט"ח

**שערוריית המט"ח** (באנגלית: *The Forex Scandal*) הייתה פרשייה פיננסית במסגרתה נחשף שבנקים בכירים ארגנו קנוניה במשך תקופה של לפחות עשור בשנות ה-2000, במהלכה ביצעו מניפולציה בשערי החליפין של מטבעות באופן שהיטיב עם הבנקים והניב להם רווחים על חשבון לקוחותיהם, דבר שגרם להפסדי עתק גם לכלל לציבור.

## רקע וחקירה
שוק המטבע חוץ (ר"ת: מט"ח) העולמי, בו נסחרים מטבעות של מדינות, הוא הגדול בעולם מבחינת היקף מחזור המסחר (4.7 טריליון דולר מדי יום ב-2013) ופועל 24 שעות ביממה בימים שני עד שישי (כולל), כאשר ה"שחקנים" המרכזיים בו הם בנקים מוסדיים גדולים. בעקבות מידע שהודלף לרגולטור המגזר הפיננסי בבריטניה (Financial Conduct Authority) במרץ 2013, רגולטורים מאסיה, שווייץ, בריטניה וארצות הברית החלו לחקור את הפרשה, וביוני-יולי של אותה שנה פרטיה נחשפו לציבור.

במסגרת הקרטל, החל משנת 2005 סוחרי מט"ח של הבנקים סיטיגרופ, ברקליס, ג'יי. פי. מורגן, הבנק של סקוטלנד  ואחרים תיאמו באופן יומי קבוע את ה"מרווחים" ו"ציטוטי המרווח" של הדולר והאירו, כמו גם את הפיפסים של WM/Reuters ("daily benchmark exchange rates") ובכך היטו את השער היציג העולמי. התקשורת התבצעה בחדרי צ'אט וירטאולים סגורים ואקסקלוסיביים, להם נתנו שמות שונים כגון "The Mafia" ("המאפיה"), שם אף צחקו על כך שהם משפיעים על השערים. הבנקאים המעורבים הריצו הוראות באופן מתואם ושיתפו אחד עם השני הוראות של לקוחותיהם לפני ובמהלך חלון ה-60 שניות בשעה 16:00 שעון GMT בו שערי הבנצ'מרק נקבעים, ובכך למעשה הזיזו את תנודות השוק והשערים.

בין היתר, הוערך שההפסדים לקרנות פנסיה בבריטניה בלבד, הגיעו ל-11.5 מיליארדי דולרים בשנה. ההפסדים הכספיים לנפגעים בעקבות תיאומים אלו הוערכו במאות מיליארדי דולרים, ופגעו בסוחרים מכל רחבי העולם.

## קנסות
לאחר שהפרשה התפוצצה, הוגשו תביעות (גם אזרחיות) בארצות הברית, אירופה ואסיה בסך מיליארדי דולרים נגד המעורבים.

בשנת 2014, שבעה בנקים מעורבים נקנסו על ידי רשויות ברחבי העולם בסכום כולל של 10 מיליארד דולר (ראו טבלה מטה).

כתוצאה מהפרשה נפתחו הליכים פליליים; סוחר בכיר נכנס לכלא ועשרות אחרים פוטרו. הבנקים המעורבים ספגו ביקורת קשה על תפקודם, ונקבע שאלו כשלו בשמירה על חסיון לקוחותיהם, פעלו בניגוד עניינים, שיתפו הוראות מסחר של לקוחות ביניהם עת שבכירים תיאמו פעולות אחד עם השני, וסיכמו על אסטרטגיות מסחר  שהיטיבו עם האינטרסים של הבנקים על חשבון לקוחותיהם והציבור.

m=מיליון, b=מיליארד.

## קישורים חיצוניים
* רשימת מסמכי ההליכים בפרשה
* 

## הערות שוליים

קטגוריה:סחר בין-לאומי
קטגוריה:מטבעות
קטגוריה:שערוריות
יחסי פולין–שווייץ

**יחסי פולין–שווייץ** הם היחסים הדיפלומטיים הרשמיים שבין **[[פולין|רפובליקת פולין]]** לבין **[[שווייץ|הקונפדרציה השווייצרית]]**.

## היסטוריה
שווייץ פתחה את שגרירותה שבוורשה בירת פולין בשנת 1921. פולין פתחה שגרירות בשווייץ כבר בשנת 1919.

לפני ובמהלך מלחמת העולם השנייה פוליטיקאים פולנים מפורסמים וגולים רבים אחרים מצאו מקלט בשווייץ. בין 1939 ל-1945, קיבלה שווייץ למדינתה 13,000 חיילים פולנים. הם התגייסו לצבא הצרפתי ונכנסו לטריטוריה השווייצרית על מנת לחמוק מידם של הגרמנים.

לאחר נפילת מסך הברזל באירופה בין המזרח למערב, היחסים בין שווייץ לפולין נהיו קרובים יותר והתבססו על סימפתיה ארוכת טווח הדדית.

במהלך שלב ההתפתחות של פולין מחדש כאומה עצמאית בשנות התשעים של המאה העשרים, הייתה פולין מדינה מועדפת לשיתוף פעולה עם שווייץ במזרח אירופה, היא קיבלה סיוע בשווי של מאות מיליוני פרנק שווייצרי בדמות תמיכה טכנולוגית, תמיכה כספית למערכת הבריאות, הסביבה והבנקים של פולין.

## נציגויות דיפלומטיות
* פולין מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. פולין מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בציריך.
* שווייץ מיוצגת בפולין בדרג השגרירות באמצעות שגרירות רשמית שהיא מחזיקה בוורשה, בירת המדינה.

## שווייצרים בפולין
על פי הלשכה השווייצרית המרכזית לסטטיסטיקה, בסוף שנת 2018 התגוררו בפולין שמונה מאות ארבעים וארבעה אזרחים שווייצרים.

## קישורים חיצוניים

* Bilateral relations Switzerland–Poland, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יחסי נורווגיה–שווייץ

ממוזער|שגרירות שווייץ באוסלו
**יחסי נורווגיה–שווייץ** הם היחסים הדיפלומטיים הרשמיים שבין **[[נורווגיה|ממלכת נורווגיה]]** לבין **[[שווייץ|הקונפדרציה השווייצרית]]**.

## היסטוריה
שווייץ פתחה קונסוליה באוסלו בשנת 1847. הקונסוליה שודרגה למעמד קונסוליה כללית בשנת 1921. נורווגיה כוננה קונסוליה כללית בציריך בשנת 1906. ב-1918 השגריר הנורווגי ברומא הואמן על שווייץ והנציגות השווייצרית בסטוקהולם הואמנה על נורווגיה. הצירויות שנפתחו באוסלו ובברן לאחר מלחמת העולם השנייה שודרגו למעמד שגרירות ב-1957 וב-1955 בהתאמה.

מאז שנת 1951, השגריר השווייצרי לאוסלו אמון גם על איסלנד. בשנת 2006, ביקר האראלד החמישי, מלך נורווגיה, בשווייץ בפעם הראשונה. ב-2010 ביקרה נשיאת שווייץ דוריס לויטהרד בנורווגיה.

## נציגויות דיפלומטיות
* נורווגיה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. נורווגיה מיוצגת בשווייץ גם בדרג הקונסולרי באמצעות שלוש קונסוליות שהיא מחזיקה בערים לוקרנו, ז'נבה, וציריך.
* שווייץ מיוצגת בנורווגיה בדרג השגרירות באמצעות שגרירות רשמית שהיא מחזיקה באוסלו, בירת המדינה. שווייץ מיוצגת בנורווגיה גם בדרג הקונסולרי באמצעות שתי קונסוליות רשמיות שהיא מחזיקה בארנדל, ובברגן.

## שווייצרים בנורווגיה
על פי הלשכה השווייצרית המרכזית לסטטיסטיקה, בסוף שנת 2016 התגוררו בנורווגיה אלפיים שש מאות עשרים וארבעה אזרחים שווייצרים, כולם רשאים לחיות שם עקב חברות שתי המדינות באיגוד הסחר החופשי האירופי.

## קישורים חיצוניים

* Bilateral relations Switzerland–Norway, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
ז'לקו בובאץ'

**ז'לקו בובאץ**' (בבוסנית: **Željko Buvač**; נולד ב-13 בספטמבר 1961, אומרסקה) הוא כדורגלן עבר יוגוסלבי ובוסני, מאמן ומנהל ספורט. מכהן כמנכ"ל ספורטיבי במועדון הכדורגל דינמו מוסקבה.

## קריירת משחק
בובאץ' נולד באומרסקה, בבוסניה והרצגובינה, שהייתה ביוגוסלביה, במשפחה של סרבים אתניים. הוא שיחק בבוראט (באניה לוקה) בליגה הראשונה של יוגוסלביה. במדי מועדון זה, בשנת 1988 זכה בגביע יוגוסלביה.

בשנת 1991 עבר לגרמניה, והחל לשחק אצל רוט-וייס (ארפורט), ובהמשך עבור מיינץ 05 בבונדסליגה השנייה.

## קריירת אימון
לאחר שסיים קריירה, הוא הפך למאמן. בובאץ', סיים את קריירת המשחק שלו בניוקירכן בשנת 1998 ומיד נכנס לתפקיד המאמן. בשנת 2001, לאחר שלוש עונות בניוקירכן, הוא הפך לעוזר מאמן במועדון הקודם האחר שלו, מיינץ, שם הצטרף לחברו לקבוצה לשעבר, יורגן קלופ. במשך שבע שנים של עבודה במועדון הם השיגו העפלה לבונדסליגה, ואז קיבלו כרטיס למוקדמות גביע אופ"א.

יחד עם יורגן קלופ עבר ליברפול בסתיו 2015. באנגליה, ז'לקו עבד שלוש עונות, ועזב את ליברפול בגלל אי הסכמות עם קלופ.

ב-1 בפברואר 2020 הוכרז כמנהל ספורטיבי במועדון הכדורגל דינמו במוסקבה.

## קישורים חיצוניים

* פרופיל באתר הרשמי של ליברפול

## הערות שוליים

קטגוריה:כדורגלנים בוסנים
קטגוריה:כדורגלנים יוגוסלבים
קטגוריה:קשרי כדורגל בוסנים
קטגוריה:קשרי כדורגל יוגוסלבים
קטגוריה:כדורגלני בוראץ באניה לוקה
קטגוריה:כדורגלני מיינץ 05
קטגוריה:כדורגלני רוט-וייס ארפורט
קטגוריה:ילידי 1961
הסכמי פריז ולונדון

**הסכמי פריז ולונדון** היו הסכמים שגובשו באוקטובר 1954, לגבי מעמדה של מערב גרמניה ונתנו לה ריבונות מלאה, סיימו את הכיבוש וצירפו אותה לנאט"ו.

הסכמי פריז ולונדון היו תוצאה של שיחות שהתקיימו בלונדון ופריז בספטמבר - אוקטובר 1954, בהן השתתפו צרפת, הממלכה המאוחדת, בלגיה, הולנד, לוקסמבורג, מערב גרמניה, איטליה, קנדה וארצות הברית. ההסכמים נחתמו ב-23 באוקטובר 1954 לאחר שהמכשול האחרון לחתימתם, המחלוקת בין גרמניה לצרפת על חבל הסאר, יושב בין קונראד אדנאואר, ראש ממשלת גרמניה, ופייר מנדס פראנס, ראש ממשלת צרפת, בהסכמה שלחבל ימונה נציב נייטרלי.

ההסכמים אושרו בבית הנבחרים הבריטי ב-19 בנובמבר 1954 ברוב של 264 נגד ארבעה, בהימנעות של נציגי מפלגת הלייבור. הם אושרו ב-23 בדצמבר 1954 בפרלמנט האיטלקי, ברוב גדול ובסוף דצמבר 1954 אושר ההסכם בבית התחתון של הפרלמנט הצרפתי ברוב קטן, לאחר שבהצבעה ראשונה נדחה הסעיף המאשר את חימושה של גרמניה. ב-20 בינואר 1955 אושרו ההסכמים ברוב גדול בפרלמנט הבלגי וב-27 בינואר אושרו בפרלמנט הקנדי. ב-27 בפברואר 1955 אושרו ההסכמים על ידי הבונדסטאג בקריאה שלישית וסופית. ב-12 במרץ 1955 אושר ההסכם בבית העליון של הפרלמנט האיטלקי, לאחר דיון סוער שכלל חילופי מהלומות. ב-19 במרץ 1955 אישר הבית העליון של מערב גרמניה את ההסכמים באופן סופי. ב-27 במרץ 1955 אישר הסנאט בצרפת את ההסכמים. ב-2 באפריל 1955 אישר הסנאט של ארצות הברית את ההסכמים וב-7 באפריל 1955 אישר הנשיא דווייט אייזנהאואר את ההסכמים בחתימתו.

ברית המועצות התנגדה נחרצות להסכמים ופעלה לסכל את אישורם. אולם לאחר שלא הצליחה בכך הודיעו במזרח גרמניה על התחמשות והפיכת המשטרה לצבא.

ההסכמים נכנסו לתוקף ב-5 במאי 1955.

## הערות שוליים

קטגוריה:שלטון הכיבוש של בעלות הברית בגרמניה
קטגוריה:1954 בפוליטיקה
קטגוריה:הרפובליקה הצרפתית הרביעית: אמנות והסכמים
קטגוריה:המלחמה הקרה: אמנות והסכמים
אלפאטאורי

**אלפאטאורי** (באיטלקית: **Scuderia AlphaTauri**) הייתה קבוצת מרוצים איטלקית שהתחרתה בסבב הפורמולה 1. הקבוצה החלה להתחרות בעונת 2020 במקומה של קבוצת טורו רוסו ומשמשת כאחת משתי הקבוצות שבבעלות דיטריך מאטשיץ, לצידה של קבוצת רד בול רייסינג. שמה של הקבוצה הוא כשם מותג האופנה שבבעלות רד בול. לקראת עונת 2024 שינתה הקבוצה את שמה לרייסינג בולס.

## היסטוריה
בספטמבר 2019 הגישה קבוצת טורו רוסו בקשה לשנות את שמה. ב-1 בדצמבר הוכרז שמה החדש של הקבוצה: "אלפאטאורי", על שם מותג האופנה שבבעלות רד בול. פייר גאסלי ודניאיל קוויט, צמד נהגי טורו רוסו בעונת 2019, המשיכו לנהוג בקבוצה החדשה בעונת הבכורה שלה. בגרנד פרי איטליה ניצח גאסלי את המרוץ, לאחר שזה הופסק פעמיים לאחר הנפת דגל אדום בעקבות תאונות שאירעו על המסלול.

גאסלי הוחתם לעונה נוספת, כשלצידו הצטרף לקבוצה יוקי צונודה, שהיה חלק מתוכנית פיתוח הנהגים של רד בול, וסיים במקום השלישי את עונת הפורמולה 2. בגרנד פרי אזרבייג'ן סיים גאסלי במקום השלישי והשיג את הפודיום השני לזכות הקבוצה.

ביוני 2022 האריכה הקבוצה את החוזה עם גאסלי עד לסיום עונת 2023. באוקטובר חתם גאסלי על חוזה בקבוצת אלפין בעונת 2023, לאחר שהקבוצה הסכימה לשלם לאלפאטאורי 10 מיליון אירו. ניק דה פריס הוחתם כמחליפו של גאסלי. הביצועים של דה פריס במחצית הראשונה של העונה היו חלשים ביחס לצונודה. אחרי עשרה מרוצים פוטר דה פריס באופן מיידי. את מקומו תפס דניאל ריקארדו, ששימש כנהג משלים ברד בול באותה העת. ריקארדו נפצע במהלך האימון לקראת גרנד פרי הולנד ושבר את ידו. את מקומו תפס ליאם לוסון, הנהג המשלים של הקבוצה, שהמשיך להתחרות גם בשלושת המרוצים הבאים.

באפריל 2023 הודיעה הקבוצה על פרישתו הצפויה של פרנץ טוסט, מנהל הקבוצה, בסיום העונה. את מקומו יתפוס לורן מקיס. בהמשך הודיעה הקבוצה על מינוי של פיטר באייר למנכ"ל הקבוצה לקראת עונת 2024. בנוסף הוכרז שהקבוצה תמותג תחת שם חדש. בינואר 2024 נרשמה הקבוצה תחת השם "רייסינג בולס" והוכרז שבעונת 2024 תתחרה תחת השם "ויזה קאשאפ ר.ב." על שם נותני החסות הגדולים של הקבוצה.

## תוצאות

## רכבי הקבוצה לאורך השנים

## קישורים חיצוניים

* 

* 

## הערות שוליים

קטגוריה:קבוצות פורמולה 1
קטגוריה:רד בול
קטגוריה:איטליה: ספורט מוטורי
יחסי אוסטרליה–עיראק

ממוזער|שגרירות עיראק בקנברה
**יחסי אוסטרליה–עיראק** הם יחסי החוץ בין אוסטרליה לבין עיראק.

## רקע
אוסטרליה ועיראק ניהלו יחסים משתנים מאז שנת 1938, ובשנת 1968 כוננו יחסים דיפלומטיים רשמיים בין המדינות. בשנת 1991 שלחה אוסטרליה כוח צבאי, אשר לחם נגד עיראק במלחמת המפרץ, ושוב בשנת 2003 שלחה אוסטרליה כוח צבאי, אשר השתתף במלחמת עיראק. היחסים בין המדינות השתפרו לאחר נפילתו של סדאם חוסיין בשנת 2003.

אוסטרליה מספקת לעיראק סיוע חוץ; בנוסף, קיימים גם קשרי סחר צנועים ששתי המדינות שואפות להגדיל בשנים הבאות. קהילה עיראקית ניכרת מתגוררת באוסטרליה.

בשנת 2009 הפך נורי אל-מאלכי לראש הממשלה העיראקי הראשון שביקר באוסטרליה. הוא וראש ממשלת אוסטרליה קווין ראד חתמו על הצהרה להגדלת שיתוף הפעולה ולחיזוק קשרי הסחר והשקעות.

## נציגויות דיפלומטיות
אוסטרליה מחזיקה בעיראק שגרירות בבגדאד בלבד. מאידך, עיראק מחזיקה באוסטרליה שגרירות בקנברה וקונסוליה כללית בסידני.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הונגריה–שווייץ

**יחסי הונגריה–שווייץ** הם היחסים הדיפלומטיים הרשמיים שבין **[[הונגריה]]** לבין **[[שווייץ|הקונפדרציה השווייצרית]]**.

## היסטוריה
בשנת 2000, שווייץ הייתה המדינה האירופאית הראשונה להכיר בתעודת הזהות ההונגרית כמסמך נסיעות (כדרכון).

היחסים הדיפלומטיים בין שווייץ להונגריה הושעו לאחר מלחמת העולם השנייה ב-1945 אך כוננו מחדש שנה מאוחר יותר. היחסים בין שתי המדינות התקררו כאשר הונגריה נהפכה לרפובליקה עממית קומוניסטית תחת השפעת ברית המועצות.

כאשר חיילים סובייטים דיכאו את המהפכה ההונגרית נגד הקומוניזם בשנת 1956, שווייץ הראתה את הסולידריות שלה עם העם ההונגרי בכך שקיבלה לתחומה כ-12,000 פליטים הונגרים ושלחה סיוע הומניטרי למדינה.

## נציגויות דיפלומטיות
* שווייץ מיוצגת בהונגריה בדרג השגרירות באמצעות שגרירות רשמית שהיא מחזיקה בבודפשט, בירת המדינה.
* הונגריה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. הונגריה מיוצגת בשווייץ גם בדרג הקונסולרי באמצעות שלוש קונסוליות רשמיות שהיא מחזיקה בלוגאנו, צוג, וציריך.

## שווייצרים בהונגריה
על פי הלשכה השווייצרית המרכזית לסטטיסטיקה, בסוף שנת 2016 התגוררו בהונגריה אלפיים שבעים וחמישה אזרחים שווייצרים.

## קישורים חיצוניים

* Bilateral relations Switzerland–Hungary, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
סקיף

[ממוזער|280x280 פיקסלים| דגל סקיף ב[פולין בשנת 1936]]
**סקיף (איחוד הילדים הסוציאליסטי - סאָציאַליסטישע קינדער פֹאַרבאַנד, SKIF)** נוסד במזרח אירופה כארגון הנוער של תנועת הבונד. לסקיף היו שלושה עקרונות אידאולוגיים מרכזיים: 1. חברות, אחווה, שוויון ואמפתיה. 2. הגשמה עצמית במקום המגורים: ההשקפה לפיה יהודים צריכים לחיות, לבנות את תרבותם ולהיאבק למען זכויותיהם בכל מקום בו הם מתגוררים, במקום לחפש מקלט במולדת יהודית. 3. יידישקייט: הקניית זהות יהודית באמצעות טיפוח התרבות היהודית ושפת היידיש). המדריכים בסקיף נקראו Helfers (עוזרים), בגילאי 18–20.

בתקופת מלחמת העולם השנייה, עם החורבן הכמעט מוחלט של תנועת הבונד בפולין, חרבה גם תנועת סקיף כמעט לחלוטין. התנועה לא קיימת כיום בפולין, אך קיים סניף שלה במלבורן, החל בשנת 1950. גם בצרפת קיים סניף של סקיף, אולם בשנת 1963 שינה הסניף את שמו ל-CLEJ - Club laïque de l'enfance juive .

## סקיף בפולין
בפולין שבין מלחמות העולם ארגן סקיף קייטנות לילדים. בערים רבות בפולין לפני מלחמת העולם השנייה היו סניפים של סקיף. בוורשה גייס מארק אדלמן, לימים אחד ממנהיגי מרד גטו ורשה, כספים לחדרי משחקים לילדי העניים בוורשה.

בפולין הכבושה בידי הנאצים היו בין חברי סקיף כאלה שהיו חברים בארגון היהודי הלוחם, בהם הצייר יוסל ברגנר, טייס ה-RAF רובין ליפשיץ ומארגנת תיאטרון הילדים לעניים בגטו ורשה, פולה ליפשיץ.

## ראו גם
* הבונד
* צוקונפט

## קישורים חיצוניים
* אגודת הילדים הסוציאליסטית באוסטרליה
* ראיון ביידיש עם חברי סקיף באוסטרליה

## הערות שוליים

קטגוריה:ארגונים יהודיים
יחסי ברזיל–צ'ילה

[ממוזער|[נשיא צ'ילה סבסטיאן פיניירה, ונשיא ברזיל ז'איר בולסונארו.]]
**יחסי ברזיל–צ'ילה** הם יחסי החוץ הרשמיים בין הרפובליקה של צ'ילה לבין הרפובליקה הפדרלית של ברזיל. צ'ילה וברזיל פעלו פעמים רבות כמתווכות בסכסוכים בינלאומיים, כגון המבוי הסתום המדיני בין ארצות הברית לבין מקסיקו בשנת 1914, ומניעת מצב מלחמה בין שתי מדינות אלו. לאחרונה, במהלך המרד בהאיטי ב-2004, צ'ילה וברזיל השתתפו בכוח האו"ם למשימת ייצוב בהאיטי, אשר הובלה על ידי הצבא הברזילאי.

לדברי סקר ה-BBC World Service 2014, 62% מהצ'יליאנים רואים את השפעת ברזיל באופן חיובי, ורק 12% רואים זאת בצורה שלילית.

## היסטוריה
ב-22 באפריל 1836 כוננו יחסים דו צדדיים רשמיים בין שתי המדינות. ב-1 בספטמבר 1838 נחתמה האמנה הדו-צדדית הראשונה בין שתי המדינות, הסכם סחר, ידידות וניווט.

במהלך חלק ניכר של המאות ה-19 וה-20, התנגשויות של ארגנטינה על אורוגוואי ופרגוואי עם ברזיל ועל פטגוניה עם צ'ילה, עשתה את ברזיל וצ'ילה לבעלות ברית קרובות. במהלך מלחמת האוקיינוס השקט, כאשר צ'ילה נלחמה נגד פרו ובוליביה, ברזיל סיפקה תמיכה שבשתיקה עבור צ'ילה, נאלצה ארגנטינה אשר ניסתה להצטרף לברית של פרו–בוליביה, להישאר נייטרלית לאורך כל המלחמה.

ב-20 במאי 1914 נפגשו נציגי ארגנטינה, ברזיל וצ'ילה (מדינות ABC) בניאגרה פולס, קנדה, לתווך באופן דיפלומטי, על מנת למנוע מצב מלחמה בין ארצות הברית לבין מקסיקו בשל כיבוש וראקרוס ופרשת טמפיקו.

ב-15 במאי 1915 נפגשו שלוש המדינות שוב כדי לחתום על אמנה רשמית יותר.

לאחר רעידת האדמה שפקדה את צ'ילה ב-27 בפברואר 2010, נשיא ברזיל, לואיז אינסיו דה סילבה, הביע סולידריות עם העם הצ'יליאני, בראשות הנשיאה מישל בצ'לט, והודיע על שליחת סיוע הומניטרי, שכלל בית חולים שדה בצי הברזילאי וצוותי חיפוש והצלה.

## נציגויות דיפלומטיות
ברזיל מחזיקה בצ'ילה שגרירות בסנטיאגו דה צ'ילה ו-11 קונסוליות בבלו הוריזונטה, קמפינאס, קמפו גרנדה, קוריטיבה, פלוריאנופוליס, מאנאוס, פורטו אלגרה, ריו דה ז'ניירו, סלבדור, סאו פרנסיסקו דו סול וסאו פאולו. מאידך, צ'ילה מחזיקה בברזיל שגרירות בברזיליה ו-4 קונסוליות באיקיקה, פונטה ארנס, טמוקו וולפראיסו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה–ירדן

**יחסי אוסטרליה–ירדן** הם יחסי החוץ בין הקהילייה של אוסטרליה לבין הממלכה הירדנית ההאשמית.

## רקע
בסתיו 1918, לקראת סוף מלחמת העולם הראשונה, השתתפו כוחות אוסטרלים בכיבוש ירדן מידי האימפריה העות'מאנית, ובמהלך מלחמת העולם השנייה לחמו שתי המדינות לצד האימפריה הבריטית. שתי המדינות כוננו יחסים דיפלומטיים בשנת 1975. קיימים קשרי סחר משמעותיים בין המדינות, המסתכמים ביותר מ-150 מיליון דולר.

## נציגויות דיפלומטיות
אוסטרליה מחזיקה בירדן שגרירות בעמאן בלבד. מאידך, ירדן מחזיקה באוסטרליה שגרירות בקנברה בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
My Last Breath

"**My Last Breath**" (בעברית: "**הנשימה האחרונה שלי**") הוא שיר באנגלית, שנכתב והולחן על ידי ג'יימס ניומן, אדם ארגייל, אד דואט, איאן ג'יימס ובוצע על ידי ג'יימס ניומן. ב-27 בפברואר 2020 נחשף כי השיר נבחר לייצג את הממלכה המאוחדת באירוויזיון 2020 ברוטרדם, הולנד במסגרת תוכנית ברדיו של רשות השידור הבריטית, BBC. בעקבות הזייכה הוכן וידאו קליפ בהשתתפות פעלולן הולנדי וים הוף. ב-18 במרץ 2020 בעקבות התפרצות נגיף הקורונה, הוחלט לבטל את אירוויזיון 2020.

## קישורים חיצוניים

* זכיית השיר כנציג של בריטניה

## הערות שוליים

קטגוריה:שירי אירוויזיון 2020
קטגוריה:שירי הממלכה המאוחדת באירוויזיון
קטגוריה:שירים באנגלית
קטגוריה:בלדות משנות ה-2020
קטגוריה:סינגלים בהוצאת BMG רייטס מנג'מנט
ג'יימס ניומן

**ג'יימס ניומן** () הוא פזמונאי וזמר אנגלי. אחיו של כוכב הפופ ג'ון ניומן. ניומן היה אמור לייצג את הממלכה המאוחדת באירוויזיון 2020 עם שירו "My Last Breath", אך ב-18 במרץ 2020, בעקבות התפרצות נגיף הקורונה בעולם, הוחלט לבטל את אירוויזיון 2020. ב-19 בפברואר 2021 רשות השידור הבריטית פרסמה שניומן נבחר בשנית לייצג את הממלכה המאוחדת באירוויזיון 2021, עם השיר "Embers". ב-22 במאי, בגמר התחרות, הגיע ניומן למקום ה-26 והאחרון, עם 0 נקודות.

עיקר עיסוקו של ניומן הוא בכתיבת שירים. ניומן כתב את השיר "Dying to Try" שייצג את אירלנד באירוויזיון 2017 שהתקיים בקייב, אוקראינה. הוא כתב שירים לאמנים רבים כגון ג'ס גלין, אולי מארס וזאין מאליק.

## קישורים חיצוניים
* 

## הערות שוליים

קטגוריה:זמרים-יוצרים בריטים
קטגוריה:נציגי הממלכה המאוחדת באירוויזיון
קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:זוכי פרס המוזיקה הבריטית
קטגוריה:אנגלים שנולדו ב-1985
גיירמו קסטיו

**סזאר גיירמו קסטיו רייס** (בספרדית: **César Guillermo Castillo Reyes**; נולד ב-17 במרץ 1966) הוא עורך דין ופוליטיקאי המכהן כסגן נשיא גואטמלה.

## ביוגרפיה
קסטיו סיים תואר ראשון במשפטים באוניברסיטת סן קרלוס ותואר שני בזכויות אדם באוניברסיטת רפאל לנדיוואר.

## קריירה
מינואר 2004 ועד מאי 2005 שימש כסגן שר העבודה.

בשנת 2013 מונה למנכ"ל לשכת המסחר בגואטמלה. בשנת 2018 עזב את התפקיד.

בשנת 2019, באספה הכללית של מפלגת ואמוס  נבחר לשמש כעמית למרוץ וכמועמד לסגן נשיא של המתמודד אלחנדרו ג'יאמטיי.

ג'יאמטיי התמודד בבחירות 2019 . בסיבוב הראשון, שנערך ב-16 ביוני 2019 הוא זכה רק ב-13.95% מהקולות, אך בסיבוב השני, שנערך ב-11 באוגוסט 2019 הוא זכה ב-57.96% מהקולות ונבחר לנשיא. קסטיו נכנס לתפקידו כסגן הנשיא ב-14 בינואר 2020, והחליף את סגן הנשיא ג'פת קבררה.

## קישורים חיצוניים

## הערות שוליים

קטגוריה:פוליטיקאים גואטמלים
קטגוריה:ילידי 1966
מיס צרפת 2001

**מיס צרפת 2001** היא תחרות מיס צרפת ה-71 במספר.

התחרות נערכה במרכז הקונגרסים "Grimaldi Forum" שבמונקו. זוהי תחרות מיס צרפת היחידה שלא נערכה בשטח צרפת.

במהלך החזרות לתחרות שנערכו באולפני קולנוע בניס ביקר את המתמודדות השחקן מייקל קיטון.

כל המתמודדות נסעו ביחד לקוויבק וסרטון הפתיחה של התחרות צולם שם ולאחר מכן צולמו עבור התחרות קטעים בבית האופרה של מונקו.

באירוע נכחו פוליטיקאים ואנשי ציבור בכירים, אך אף אחד מבני משפחת המלוכה של מונקו לא נכח עקב סכסוך שהיה לרנייה השלישי, נסיך מונקו עם צרפת.

## תוצאות
### מיקום

## השופטים
*אלן דלון
*דויד דוייה
*ולדימיר קוסמה

## קישורים חיצוניים
* כתבה על התחרות
 
קטגוריה:מיס צרפת
קטגוריה:מונקו
קטגוריה:תחרויות יופי ב-2001
בריליאנס V7

**בריליאנס V7** (בסינית: **中华V7**, באנגלית: **Brilliance V7**) הוא קרוסאובר מהודר מתוצרת יצרנית הרכב הסינית **Brilliance Auto**  (שם רשמי: **HuaChen Group Auto Holding Co., Ltd**), אשר מיוצר משנת 2017 (שנת דגם 2018) בסין.

דגם "בריליאנס V7" יוצר כ"מכונית הדגל" של היצרן "Brilliance Auto".

## "בריליאנס V7"
מאפיינים:
* שם קוד: "M82".
* 5 דלתות.
* 7 נוסעים.
* מנוע קדמי.
* מנוע בנזין.
* סוג הנעה: הנעה קדמית 4x2.
* אחריות יצרן בסין: 3 שנים / 60,000 ק"מ.
* תאוצה בין 0–100 קמ"ש היא 9.1 שניות.
* מחיר היחידה נע בין 108,700–194,700 רנמינבי, נכון לסוף שנת 2017 בסין.

## תמונות

קובץ:Brilliance V7 01 China 2019-03-28.jpg|"בריליאנס V7"
קובץ:Brilliance V7 02 China 2019-03-28.jpg|"בריליאנס V7"
קובץ:Brilliance V7 003.jpg|"בריליאנס V7"
קובץ:Brilliance V7 001.jpg|"בריליאנס V7"
קובץ:Brilliance V7 002.jpg|"בריליאנס V7"
קובץ:Brilliance V7 004.jpg|"בריליאנס V7"
קובץ:Brilliance V7 005.jpg|"בריליאנס V7"


## ראו גם
* בריליאנס H330
* בריליאנס H530
* בריליאנס BC3
* בריליאנס V3
* בריליאנס V5
* בריליאנס V6

## קישורים חיצוניים

* 
* 
* 
* 

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
V7
ארי גולד (זמר)

**אֲרִי גּוֹלְד** (נולד ב-כ"ד בניסן ה'תשנ"ד, 15 באפריל 1993) הוא זמר יוצר חרדי ישראלי.

## ביוגרפיה
נולד וגדל בבני ברק. למד בבחרותו בישיבת באר התורה בבית שמש. בבחרותו השתתף במקהלות עם אלי לאופר, מוישי רוט, ויעקב שוואקי. נישא בשנת 2016, ולאחר מכן פתח בקריירת סולו.

## קריירה מוזיקלית
בפברואר 2019 הוציא את סינגל הבכורה שלו – "הטוב". בפברואר 2020 הוציא את הסינגל "צועקים". במאי 2020 הוציא את הסינגל "רפואה" בהקשר לתקופת נגיף הקורונה, אותו הלחין בעצמו.

באוגוסט 2021 הוציא את הלהיט "אהבת תורה", בדואט עם הזמר מוטי וייס. השיר זכה במקום השביעי במצעד המוזיקה השנתי של רדיו "קול חי מיוזיק", ובמקום השישה עשר במצעד של רדיו "קול פליי".

בינואר 2022 הוציא את הסינגל-קליפ "יש בי אמונה". הקליפ צולם בלונדון ובירושלים וזכה למאות אלפי צפיות באתר יוטיוב. את תסריט הקליפ כתב גולד בעצמו, כמו גם המילים והלחן.

לקראת הבחירות לכנסת העשרים וחמש, ביצע את שירו "אהבת תורה" בסרטון קמפיין למפלגת יהדות התורה. בסרטון השתתפו ארבעת חברי הכנסת של המפלגה – משה גפני, אורי מקלב, יעקב אשר ויצחק פינדרוס.

בפברואר 2023 הוציא את הסינגל-קליפ "חיזוקים". הקליפ צולם בהרי הטטרה באירופה. השיר נכנס לפלייליסט קול חי מיוזיק, וקול פליי, וזכה במקום הראשון במצעד השבועי של קול פליי. במאי 2023 הוציא את הסינגל "ימים טובים".

בספטמבר 2023, בטור לסיכום שנת תשפ"ג במוזיקה החרדית, שיבח מבקר המוזיקה נתנאל לייפר את פועלו של גולד בשנה זו וכתב 

ביוני 2024, הוציא את סינגל החתונות "שמחת כלה" אשר הלחין בעצמו. בנובמבר 2024 ביצע את השיר "ניגון של צדיק" בדואט לצד מלחין השיר אלחנן אלחדד, בשיר הראשון בו השתתף אלחדד בשירה. השיר נכנס לאחר כמה ימים לפלייליסט קול חי מיוזיק, וזכה במקום הראשון במצעד השבועי של קול פליי.

באוגוסט 2025, הוציא גולד סינגל-קליפ בשם "מה רבו" שכתב והלחין, לשיר מלווה קליפ שצולם באיטליה ובאוסטריה. בהמשך אותו החודש הוציא את הסינגל "דופקים בדלת, שכתב והלחין.

## סינגלים
* **הטוב** – לחן – אלחנן אלחדד, עיבוד והפקה מוזיקלית – אלי קליין איצי ברי. יצא בפברואר 2019.
* **צועקים** – לחן – אלחנן אלחדד, עיבוד והפקה מוזיקלית – אלי קליין איצי ברי. יצא בפברואר 2020.
* **רפואה** – לחן – ארי גולד, עיבוד – בני לאופר. יצא במאי 2020.
* **אהבת תורה** – בדואט עם מוטי וייס. לחן – אלחנן אלחדד, עיבוד והפקה מוזיקלית – אלי קליין איצי ברי. יצא באוגוסט 2020.
* **יש בי אמונה** – מילים ולחן – ארי גולד, עיבוד והפקה מוזיקלית – אלי קליין ואיצי ברי. יצא בינואר 2022.
* **חיזוקים** – מילים ולחן – אלחנן אלחדד, עיבוד – שמואל כהן. יצא בפברואר 2023.
* **ימים טובים** – מילים ולחן – אלחנן אלחדד, עיבוד – שמואל כהן. יצא במאי 2023.
* ** שמע קולי** – מילים – חגית שמחה בן צבי, לחן – חגית שמחה בן צבי, נתנאל לייפר ואיתמר שקדי, עיבוד – איתמר שקדי. יצא בספטמבר 2023.
* **שמחת כלה ** – מילים – על פי ליקוטי תפילות, לחן – ארי גולד, עיבוד והפקה מוזיקלית – שמואל כהן. יצא ביוני 2024.
* **ניגון של צדיק** – בדואט עם אלחנן אלחדד. מילים – על פי רבי נחמן מברסלב, לחן – אלחנן אלחדד, עיבוד – שמואל כהן. יצא בנובמבר 2024.
* **מה רבו** – מילים ולחן – ארי גולד, עיבוד – שמואל כהן. יצא באוגוסט 2025.

## חיים אישיים
נישא לשירה בשנת 2016, אב לשני בנים ובת, מתגורר בגבעת זאב.

## קישורים חיצוניים

* 
* 

## הערות שוליים

קטגוריה:זמרים-יוצרים ישראלים
קטגוריה:בוגרי ישיבות חרדיות
קטגוריה:בני ברק: אישים
קטגוריה:גבעת זאב: אישים
קטגוריה:בני ברק: מוזיקאים
קטגוריה:ישראלים שנולדו ב-1993
פסגות מוסורגסקי

**פסגות מוסורגסקי** (באנגלית: **Mussorgsky Peaks**)  הן שתי פסגות סלעיות, בדרום מערב האי אלכסנדר, שבאנטארקטיקה.

הפסגות ממוקמות צפונית מערבית להר גריג, בבסיסו של חצי האי דרוקר.

גובהן של הפסגות 500 מטרים מעל פני הים.

## היסטוריה
### גילוי ומיפוי הפסגות

הפסגות מופו לראשונה בהתבסס על תצלומי אוויר שצולמו על ידי משלחת החקר האנטארקטית רון (אשר חקרה את אנטארקטיקה בין השנים 1947–1948).

בפסגות מופו בשנית על ידי דרק סירל (Derek J.H. Searle) מסקר שטחי חסות איי פוקלנד בשנת 1960 בהתבסס על תצלומי אוויר אלה.

### מקור השם

שמן של הפסגות ניתן להן על ידי הוועדה המייעצת לשמות אנטארקטיים של בריטניה.

הפסגות נקראות על שמו של המלחין הרוסי מודסט מוסורגסקי; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

## קישורים חיצוניים

* פסגות מוסורגסקי באתר הסקר הגאולוגי של ארצות הברית
* פסגות מוסורגסקי באתר הגאזט האנטארקטי של ממשלת אוסטרליה
* פסגות מוסורגסקי באתר הגאזט האנטארקטי המשווה SCAR של ממשלת אוסטרליה

## הערות שוליים

מוסורגסקי
קטגוריה:רוסיה והאזור האנטארקטי
עודד ברכוז

**עודד ברכוז** (1937 – 22 בינואר 2025) היה פיזיקאי ישראלי ששימש כראש אגף טכנולוגיה במשרד ראש הממשלה.

## ביוגרפיה
ברכוז נולד בתל אביב ולמד בגימנסיה העברית "הרצליה". ב-1955 התגייס לצה"ל ושירת בנח"ל מוצנח וכחבר גרעין נח"ל בקיבוץ גונן. הוא לחם במלחמת סיני ובשירות המילואים במלחמת ששת הימים. ב-1958 החל ללמוד באוניברסיטה העברית בירושלים, וב-1964 סיים תואר שני בפיזיקה. ב-1968 קיבל תואר דוקטור ממכון ויצמן למדע, על עבודה בהנחיית פרופ' דוד טרבס, על עבודה שכותרתה "מצבי יינון ותכונות מגנטיות בתרכובות של אירופיום". לאחר מכן עשה פוסט-דוקטורט בארצות הברית. תחומי מחקריו עסקו בלייזר מצב מוצק, מצבי יינון ותכונות מגנטיות.

ב-1971 שב לישראל ושימש ראש מחלקת פיתוח וסגן ראש האגף הטכנולוגי במשרד ראש הממשלה. ב-1974 זכה בציון לשבח מוועדת פרס ביטחון ישראל וב-1988 זכה בפרס. הוא כיהן כראש האגף הטכנולוגי עד פרישתו ב-1996.

מ-1997 הקים את חברת פרונטיקס בתחום מוליכים למחצה. הוא שימש נציג הציבור בוועדה המייעצת למנכ"ל משרד הביטחון בנושאי הצפנה. ב-2004 נבחר ליקיר העיר חולון. נמנה עם חברי הוועד המנהל של המרכז למורשת המודיעין. בנו הוא הפיזיקאי פרופ' מיכה ברכוז ממכון ויצמן למדע.

נפטר בינואר 2025.

## קישורים חיצוניים
* ד"ר עודד ברכוז, באתר עיריית חולון

## הערות שוליים

קטגוריה:עובדי משרד ראש הממשלה
קטגוריה:פיזיקאים ישראלים
קטגוריה:יקירי חולון
קטגוריה:זוכי פרס ביטחון ישראל: אנשי המוסד
קטגוריה:בוגרי גימנסיה הרצליה
קטגוריה:חברי גרעיני נח"ל
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:ישראלים שנולדו ב-1937
קטגוריה:ישראלים שנפטרו ב-2025
ג'פת קבררה

**ארנסטו ג'פת קבררה פרנקו** (בספרדית: **Ernesto Jafeth Cabrera Franco**; נולד ב-28 בנובמבר 1948) הוא פוליטיקאי שכיהן כסגן נשיא גואטמלה בשנים 2016–2020.

## ביוגרפיה
קבררה למד באוניברסיטת סן קרלוס דה גואטמלה, שם עשה תואר ברפואה כירורגית. הוא שימש כרקטור האוניברסיטה בשנים 1994–1998.

## קריירה
בשנת 1999 היה ממייסדי מפלגת אחדות התקווה הלאומית  הסוציאל-דמוקרטית לצד אלווארו קולום, אך הוא עזב את המפלגה תוך זמן קצר.

ב-14 בינואר 2004 הוא מונה למזכיר לענייני חקלאות. הוא סיים את תפקידו ב-14 בינואר 2008.

במאי 2015 הוכרז כמועמד לסגן הנשיא מטעם מפלגת חזית ההתכנסות הלאומית, כסגן למועמד לנשיאות ג'ימי מוראלס. בסיבוב השני בבחירות  שנערך ב-25 באוקטובר 2015 זכה מוראלס ב-67.44% מהקולות, ונבחר לנשיא. קבררה נכנס לתפקידו כסגן הנשיא ב-14 בינואר 2016, והחליף את סגן הנשיא אלפונסו פואנטס. הוא כיהן כנשיא בפועל בימים 24–29 בפברואר 2016, כשהנשיא מוראלס היה בוושינגטון די.סי..

## חיים אישיים
הוא נשוי לג'נרה אליזבת' קורטס.

בנו, ג'פת ארנסטו קבררה קורטס, נבחר לקונגרס של גואטמלה בבחירות 2015 דרך מפלגת חזית ההתכנסות הלאומית, אך לא היה יכול לכהן כחבר הקונגרס בשל החוקה האוסרת על קרובי משפחת הנשיא וסגנו לשמש כחברי קונגרס.

## קישורים חיצוניים

## הערות שוליים

קטגוריה:פוליטיקאים גואטמלים
קטגוריה:ילידי 1948